
Despre un anume conflict între generatii 


Memoriei tatâlui meu, Mihai Platon (1941-1998) 


Am 33 de ani si multe nostalgii. E normal, sunt moldovean. Locuiesc, în 
amintire, niste spatii si niste ceasuri de searâ petrecute în compania unor oameni 
care nu mai au nici o semnificatie pentru multi dintre adolescentii de astâzi. Nu mâ 
voi lansa în excursuri memorialistice, pentru câ nu e cazul. Dar voi face un viraj în 
trecutul oarecum recent pentru a deslusi ceea ce cred eu câ e una dintre principalele 
datorii ale Bisericii câtre tinerii de astâzi. Nu vin eu idei noi, ci doar eu realitâti 
vechi, eu râni nevindecate. 

într-o conferintâ din 1998 1 , reputatul teolog Christos Yannaras (Chrestos 
Giannaras) séria câ prâbusirea sistemurilor comuniste din Estul Europei a confirmât 
teoria marxistâ. Est-Europenii, séria Yannaras, nu s-au râsculat împotriva 
materialismului istoric, ci pentru mai mult materiasm istoric. Un sistem ineficient a 
fost înlocuit eu unul care satisface mai bine nesatul consumerist al omului modem. 

România lui decembrie 1989 nu a fost asadar o tarâ a spiritului révoltât împotriva 
materiei, ci una isterizatâ de impulsuri consumériste nesatisfâcute. Intentia lui 
Yannaras e lâudabilâ pentru câ are în vedere o criticâ ortodoxâ a consumismului 


1 The Church in Post-Communist Europe: Patriarch Athenagoras Orthodox Institute 
(Distinguished Lectures , Berkeley, CA, Patriarch Athenagoras Orthodox Institute, 2003. 

globalizat, a depersonalizârii prin ghiftuire. Mai mult încâ, evolutia României din 
ultimii 17 ani ar pârea sa confirme teza potrivit câreia nu am fâcut decât sa 
schimbâm spiritul de turmâ comunist pe cel consumist (depersonalizarea nulitâtii 
prin cea a mediocritâtii 2 ). Numai câ aceasta nu e întreaga poveste. 

La temelia acestei noi Românii a m«//-urilor, bâietilor de cartier, miliardarilor 
de carton, politicienilor corupti, drogurilor vândute prin licee, avorturilor, exodului 
în masâ, îmbâtrânirii prématuré, învârtitilor si analfabetilor eu “brand” stâ, ca la 
temelia oricârei nefericiri, o crimâ neispâsitâ încâ. Crima: tinerii împuscati în 
decembrie 1989. Impenitenta: împietrirea sufletului “pârintilor” care au refuzat sâ se 
câiascâ pentru pâcatele si banalele lor ticâlosii comuniste în ianuarie 1990-20 mai 
1990. La baza actualei nefericiri românesti stâ asadar o lepâdare a tinerilor de câtre 
pârintii lor, a asasinare a eroismului, a murdârire colectivâ a unei jertfe care nu avea 
nimic comun eu diavolul meschin care râsuflâ în trupul României zilelor noastre. 

“Vom mûri si vom fi liberi” s-a strigat pe strâzile României în decembrie 1989. 
“De Crâciun ne-am luat ratia de libertate”, anunta un graffiti pe ziduri de bloc 
strâmbe. “Doamne, vino Doamne sâ vezi ce-a mai râmas din oameni”, cânta Vali 
Sterian, Dumnezeu sâ-1 ierte. Entuziasmul, spiritul de jertfâ, însufletirea crestinâ, 
aspiratia câtre libertate si dreptatea eu Dumnezeu, toate s-au regâsit în Piata 
Universitâtii (si variantele ei provinciale) pânâ la 20 mai 1990, când România lui 


2 Vezi Errik von Kuehnelt-Leddihn, The Menace of the Herd; or, Procrustes at Large, 

Petre Tutea a fost înfrântâ la urne de România lui Ion Iliescu. Ceea ce s-a petrecut 
dupa decembrie 1989 a fost refuzul celor nâscuti si maturizati in comunism de a-i 
asculta pe cei doar maturizati sau doar nâscuti în comunism. Jertfa celor din 
decembrie 1989 si rugâciunile celor din Piata Universitâtii au fost înâbusite în 
numele “linistii”, adicâ al consumului. Bunicul meu, om de 86 de ani, era liberal, în 
vreme ce un frate al tatii îmi râcnea eu ochi holbati câ el îl voteazâ pe “domnul 
Iliescu” pentru câ “domnul Iliescu îmi dâ benzânâ ieftinâ”. Ceea ce s-a petrecut 
atunci, în primele sase luni ale libertâtii noastre, a pecetluit soarta ulterioarâ a 
României pentru câ a însemnat reprimarea României libéré întru Hristos în numele 
nesimtirii consumériste, imorale. FSN-ul si noua “societate civilâ”, vechea si noua 
stângâ, si-au dat mâna în a ucide România ca proiect existential. Primii au actionat 
pavlovian: au “dat” bani, mâriri de salarii, promisiuni, transformând românii în 
turmâ hulpavâ, care se temea sâ nu vinâ cineva sâ-i ia nutretul odatâ eu “domnul 
Iliescu”. Regimul Iliescu, ca si cele care au urmat, nu a dat ca un boier, care-ti dâ ca 
sâ pleci eu sufletul usurat, ci ca un ispititor, care-ti dâ ca sâ te usureze de suflet. De 
cealaltâ parte, “societatea civilâ” preponderent si subventionat de stânga, a folosit o 
retoricâ paralizantâ, în care orice impuls venit dinspre România profundâ (de la 
recuperarea interbelicilor, la conferintele marilor duhovnici, de la Fundatia 
“Anastasia” la monarhism sau la parastasele vâduvelor) a fost combâtut ca 


Milwaukee, Bruce Pub. Co., 1943. 

“legionar”, potrivnic “societâtii deschise” si ingineriei sociale practicate de 
tehnocrati impartiali pentru câ atei. 

S-a vorbit de un conflict între generatii: de tineret împotriva vârstnicilor. Nu, 
ceea ce s-a petrecut a fost o încercare a unei mari parti a generatiei tinere (nâscute 
între 1965-1975) de a reface drumul câtre izvoarele României. Drum care ocolea 
“generatia pârintilor” 3 (nâscutâ în anii ’40, echivalentul românesc al generatiei 
hippie care a dus America spre stânga halucinogen-anticrestinâ) dar care se raporta 

/V 

la generatia bunicilor. In 1990, o parte a clerului a fost de partea României lui Tutea, 
o parte a fost de partea României FSN. Dar Sfântul Duh a suflat unde a vrut, si unde 
a suflat au crescut flori peste spini, si unde nu a suflat s-au uscat pânâ si poftele mai 
ieri de neostoit. Si scârba si golul laborios le-a luat locul. 

Coruptie moralâ si necredintâ au existât dintotdeauna, dar niciodatâ nu au fost 
sistematizate si aplicate metodic precum în comunism. Invidia (“lupta de clasâ”), 
egoismul (“constiinta de clasâ”), delatiunea, lipsa oricâror criterii morale, 
exeterminarea metodicâ a milioane de oameni, toate au fâcut parte din proiectul 
mântuirii orizontale comuniste. Trecând de la monarhie la republicâ 
popularâ/socialistâ, România a trecut de la un regim de existentâ a râului în virtutea 
imperfectiunii firii la un sistem de producere a râului, évident în modul cum s-a 
schimonisit justitia (prin procese politice), munca (incompétente a devenit o conditie 

de avansare; munca de sclav al statului, la capâtul câreia în loc sa fii plâtit erai lâsat 
sa furi), modul de a locui (sordidele blocuri, ridicate eu pretul dârâmârii cartierelor 
de case, pentru a ne tine pe toti în lésa lipsei de luminâ, apâ, gaze, si câldurâ si 
pentru a ne spiona unii pe altii), évident în distrugerea naturii (începutâ pe scarâ 
industrialâ de comunisti si continuatâ dupa 1989 de “generatia pârintilor” la care mâ 
refer), a sistemului de învâtâmânt (eu accentul pus pe învâtâmântul tehnico-stiintific 
în dauna celui umanist; desi pânâ si orele de atelier erau mai mult ore de 
îndoctrinare comunistâ decât prilej de a deprinde un mestesug care te-ar fi putut face 
autonom), évident în spâlarea pe creier prin propagandâ mincinoasâ la care erai 
obligat sa participi (de la elev la om al muncii) si în mizeria materialâ umilitoare 
pentru câ inutilâ si arbitrarâ. 

Départe de mine intentia de a-i pune pe toti cei nâscutl în anii ’40 în aceeasi 
oalâ. Exista oameni plini de virtuti printre ei, oameni care au continuât traditia 
româneascâ deprinsâ în familie, oameni sarmanti si oameni înduhovniciti. Dar 
defectele generatiei nâscute în anii ‘40 sunt defectele educatiei comuniste. Sunt, în 
relatia eu copiii lor, defectele pârintilor care ignora sufletul fiilor si fiieelor lor, 
defectele pârintilor care cred câ singurul lucru important e sâ le “punâ copiilor un 
acoperis deasupra capului” si “mâneare pe masâ”. S-ar putea obiecta câ nu mai 
putem de bine si câ de aceea ne pasâ de suflet. Dar bunicii nostri au fost chiar mai 


3 Voi folosi ghilimelele deoarece nu vreau sâ iau expresia în litera, ci în spiritul ei, nu ca pe o 

vitregiti de soartâ decât pârintii nostri, au trecut prin râzboaie, refugii si foamete si 
au dat piept eu stalinismul ca oameni maturi, si totusi au fost oameni mai întregi 
decât “pârintii” nostri. Sârâcia nu i-a fâcut sa uite câ un om întreg nu se creste numai 
eu mâneare. Câ trebuie sâ-1 educi pe copil în spiritul unor valori perene, nu în 
spiritul unei combinatii de apueâturi si al duhului învârtelii, câ trebuie sâ-1 înveti pe 
copil sâ faeâ ceva, sâ stie sâ ciopleascâ un fluier, sâ împleteascâ sau sâ repare un toc 
de usâ, nu doar sâ fie “ascultâtor”, adicâ sâ urle eu lupii. Dinspre bunici émana o 
anumitâ onestitate severâ dar iubitoare si întremâtoare. Generatia bunicilor nostri a 

fost generatia scoasâ pe tavâ de comunisti pentru câ sâ faeâ loc “generatiei 
pârintilor” nostri, oameni de viitor, produse ale noii societâti, eu “reuniuni” în 
facultate si repartitii la bloc dupâ. “Generatia pârintilor” nostri a fâcut vacuum în 
jurul ei repudiindu-si pârintii - care nu erau “domni”, adicâ “tovarâsi”, ci doar 
“târani” sau poate chiar “burghezo-mosieri” - si dezmostenindu-si copiii care au 

/V 

refuzat sâ le calce pe urme. Imi aduc aminte cum, în 1990, discutam eu oameni între 
douâ vârste si le spuneam: “Dar la alegerile astea e viitorul nostru care se pune în 
joc. Nu ne amanetati dumneavoastrâ viitorul. Lâsati-ne sâ facem noi ca sâ tragem tôt 
noi.” Nu, ei 1-au vrut pe “domnul Iliescu”. “Generatia pârintilor” nostri a refuzat si 
Dumnezeul bunicilor si pe cel al copiilor lor. {i de aceea s-a fâcut pustiu în jurul si 
în urma lor. De 17 ani ei sunt “miliardarii de carton” care jefuiesc România. Ei sunt 


transà biologicâ, ci ca pe o nebuloasâ socio-culturalà. 

pârintii care le-au predat copiilor falsa evanghelie a “adaptârii”, a nevoii de “a-ti 
face un drum în viatâ”, a alegerii între marele compromis initial care te scuteste de 
“umilirile” ulterioare, sau a micilor ticâlosii viagère care, scutindu-te de marele 
compromis initial, îti dau impresia câ faptul câ nu ai fost un mare, ci doar un mie, 
ticâlos, e normal: te-ai descurcat. 

Ceea ce are de fâcut Biserica Ortodoxâ în aceste conditii e sa exorcizeze 

spiritul de turmâ care a dus la toatâ aceastâ dinamicâ a destrâmârii României. 
România trebuie re-în-fiintatâ: trebuie adusâ acasâ. Si “acasâ” nu e câsoiul construit 

pe bazâ de compromisuri frenetice de pârinti ai câror copii nu se vor mai întoarce 
niciodatâ în tara, ci o reafirmare a ierahiilor fiintei. România trâieste acum sub zodia 
ierarhiilor birocratice (ale statului sau U.E.) pe care le paraziteazâ infractional. 
Ierarhia personalistâ si organicâ a familiei e în plin procès de destrâmare, fie din 
cauzâ de abandon al pârintilor, fie din cauza intruziunii statului sau organismelor 
internationale, fie din cauza intruziunii corporatiilor multinationale care profita de 
criminala ignorantâ a educatorilor români pentru a le fura sufletele copiilor de sub 
nas 4 . Ceea ce se întâmplâ eu tineretul de acum al României e un dezastru: sistemul 


4 “Prescolarii din patru grâdinite iesene vor învâtta alfabetul, aritmetica si arta folosind 
calculatorul. Printr-un program al Ministerului Educatiei si Cercetarii în colaborare eu IBM, 
grâdinitele Motoc, Mogosesti si grâdinita eu program normal 25 din lasi, precum si cea eu 
program prelungit nr. 4 din Pascani au bénéficiât de unitâti KidSmart. Aceasta înseamnà câ au 
primit mobilier spécial pentru copii, avînd la bazâ un computer Lenovo performant, pe care este 
instalat software-ul educational KidSmart. Grâdinitele au fost selectate astfel încît sa deserveascâ 
comunitâti dezavantajate, sa aibâ resurse materiale potrivite, persoane care sa stie sa utilizeze 
computerul, eu alte cuvinte sà aibâ capacitatea de a sustine programul. IBM a donat 52 de unitâti 
KidSmart, în valoare totalâ de 130.000 de dolari.“ (loana Dobos, 

de învâtâmânt e pus pe butuci, violenta si drogurile si-au fâcut loc în scoli, copiii 
sunt sexualizati de mici, sunt îndemnati sa gândeascâ numai în termeni de succès 
material, de “teapâ” si “tun”, sâ fie “vedete”, sau sa fie “buni la învâtâturâ” ca sâ 
poatâ “pleca afarâ”. |n lipsa pârintilor reali (plecati la muncâ sau încleiati în patimile 
lumii moderne), copiii cad pe mâna pseudo-pârintilor, a “tâtucilor” de tôt soiul: de la 
organisme ale statului, la corporatii, mafioti, bande, retele de prostitutie. “Tatâl 
nostru Care esti în ceruri” nu îsi mai gâseste chipul si asemânarea în patriarhul de 
altâdatâ, ci în mafiotul cinic care îsi trimite copiii “la produs”. Copiii au plecat 
pentru câ pârintii i-au respins datoritâ lasitâtii de a se privi în oglindâ. Unii copii s- 
au strâmutat geografic, altii sufleteste. Unii în exil, altii în droguri. Cert este câ dacâ 
Biserica vrea sâ facâ ceva pentru tinerii nostri, atunci trebuie sâ le dea înapoi 
pârintii. Celor plecati, celor arestati, celor drogati, celor avortati, celor orfani, celor 
bâtuti, celor umiliti, celor râmasi eu bunicii pentru câ pârintii sunt plecati “la 
muncâ” în U.E. ca sâ le cumpere calculator 5 , celor lâsati singuri în fata televizorului 
sau calculatorului (tôt mai des folosite pe post de dàdacâ de pârinti care nu au timp 
sau dispozitie sâ stea eu copii lor), tuturor copiilor înstrâinati esential sau existential 
Biserica trebuie sâ încerce sâ le restituie pârintii. Dacâ Biserica nu vrea sâ devinâ un 


http://www.ziaruldeiasi.ro/cms/site/z is/news/prescolarii vor invata alfabetul pe calculator 14 
1330.html ) Se spune câ vor fi câutati copiii defavorizati, de fapt se cautà copii ai càror pârinti sâ 
nu fie interesati în a opri proiectul vânâtorilor de suflete. 

5 Vezi cazul bâietelului în vârstâ de zece ani care s-a sinucis de dorul mamei plecate la muncâ în 
Italia ca sâ-i cumpere calculator 

( http://www.ziaruldeiasi.rO/cms/site/z is/news/un copil de 10 ani s a sinucis de dorul marne 
i plecate la munca in italia 131245.html ) Vezi si Le Monde, 22 avril 2006. 



pangar eu lumânâri într-un colt de autogarâ, într-o Românie de unde toti pleaeâ, 
atunci trebuie sa le dea tinerilor pârintii înapoi. Nu mâ refer la acele “family values” 
anglo-saxone care sunt mai mult o perspectivâ corporatâ a familiei: familia 
numeroasâ ca fumizoare de consumatori, ci la familia traditionalâ româneascâ, acel 
poligon de slefuire a fiintei sub privirea atentâ a mâtusilor si rudelor vagi dar intime, 
acel loc de deprindere a bunelor maniéré, acel loc unde înveti sa primesti un om în 
casa cum se cuvine, nu eu saleuri cumpârate de la colt, si nu eu pahare de plastic, 
acel loc unde înveti valoarea semitonului, a soaptei, a îngândurârii, a tandretii, acel 
mic univers pe care copilul nu-1 pârâseste doar pentru a deveni un ait consumator 
narcisist 6 si pragmatic, ci o persoanâ care sa afirme realitatea lumii, nu sa o 
diminueze prin râu. 

Dacâ ne zgribulim la ideea unei Românii desertice, trebuie ca tinerilor de 
acum e sa li se reîntoarcâ pârintii acasâ, la traditie, la memoria vie, nu la 
“apueâturi”. Neobisnuitâ eu libertatea de actiune, biserica noastrâ a râspuns acestor 
prâbusiri eu un diseurs de inspiratie filocalicâ reflectat misionar doar în nombrilism 


6 Associated Press anunta recent cà tinerii americani sunt prea narcisisti, din cauza educatiei 
primite. în acelasi timp, un articol din Evenimentul Zilei ne anunta câ tinerii din Estul Europei 
sunt extrem de narcisisti, preocupati doar de ei însisi, fàrà nici o pretuire pentru loialitate sau 
patriotism. Aceeasi educatie, aceleasi rezultate. E chiar atât de greu de vâzut? De ce ne 
încàpàtânàm sa importàm toate râsuflatele teorii behavioriste si politic corecte ale Occidentului? 
Vezi ambele articole la: 

http://www.pantagraph.eom/articles/2QQ7/Q2/27/news/doc45e4586b89985993546289.t 

http://evz.ro/article.php?artid=297555 

birocratic. 7 Din fericire, asa dupa cum o aratâ si aceastâ carte, s-a început edificarea 
unei teologii a spatiului urban, pentru cei de “dupâ blocuri” 8 , a unei teologii a 
familiei, a unei “doctrine sociale” si chiar a unei teologii politice 9 . Germenii sunt, 
inspiratia patristicâ e, vointâ trebuie. Biserica trebuie sa aducâ pârintii acasâ pentru 
ca pârintii sâ-si poatâ aduna copiii de pe maidanele reale sau virtuale. Opriti 
destrâmarea. Opriti desfâsurarea râului. Cu taina pe tainâ câlcând. 


7 Cu unele fericite exceptii, desigur, precum cea a Pàrintelui Nicolae Tânase, de la Valea Plopului 
(http://aoffr.free.fr/html/pv_prezentare_ro.html). 

8 Vezi excelenta carte a Pàrintelui Constantin Necula, Indumnezeirea maidanului, Sibiu, Ed. 
Agnos, 2006. 

9 Vezi numeroasele publicatii ale lui Radu Preda, sau Teologie §i politicâ: de la Sfinfii Pârinfi la 
Europa unitâ, ed. Miruna Tâtaru-Cazaban, Bucureçti, Anastasia, 2004, Radu Caip, Principale 
gândiriipopulare. Doctrina creçtin - democratâ §i acfiunea socialâ, Cluj-Napoca, Eikon, 2006. 

